Uno Ussisoo

Uno Ussisoo (12. mai 1920 Tallinn – 28. november 1993Uno Ussisoo, kalmistud.ee (vaadatud 01.01.2026)) oli eesti entsüklopedist ja tõlkija.

Ta lõpetas 1938. aastal Gustav Adolfi Gümnaasiumi. Seejärel õppis ta aastast 1939 Tartu Ülikooli filosoofiateaduskonnas. Ta lõpetas 1962. aastal Tartu Riikliku Ülikooli inglise filoloogina. Ta kuulus üliõpilasseltsi Liivika.

Aastal 1943 arreteeriti Ussisoo SD poolt, ta viibis aastatel 1943–1944 Saksa vangilaagrites.

1945. aastal arreteeriti ta NKVD poolt Tallinnas, ta viibis 
Eesti Ajaloomuuseumi teadusliku töötajana arreteeriti Uno Ussisoo koos kaastöötajatega 30. aprillil 1945 nn Ajaloomuuseumi protsessi käigus, süüdistatuna nõukogudevastase relvastatud ülestõusu kavandamises.Sirje Annist, "Ajaloomuuseumi protsess 1945.–46. aastal", Tuna 3/2002, lk 40-57 (vaadatud 05.01.2025) Karistust kandis ta aastatel 1946–1956 Ivdeli ja Inta vangilaagrites Venemaal, tagasi Eestisse pääses aastal 1956. Koos teiste ellujäänutega rehabiliteeriti ta 1958. aastal, lõplikult lõpetati süüasi 1991. aastal.

Ta tõlkis gruusia kirjandust ning kirjutas järelsõna Juta Bedia tõlgitud gruusia eeposele "Kangelane tiigrinahas". Samuti tegi ta korduvalt mõjukaid ettepanekuid gruusia nimede transkriptsioonireeglite parandamiseks eesti keeles, näiteks põhjendades vajadust hõngusega häälikute selgeks edasiandmiseks. 1975. aastal vabariiklikus õigekeelsuskomisjonis vastu võetud Gruusia nimede kirjutamise soovitus põhines Ussisoo ettepanekuil.Uno Ussisoo, "Gruusia nimede kirjutamine eesti keeles", Keel ja Kirjandus 6/1967, lk 350—355Peeter Päll, "Paar sõna selgituseks", Keel ja Kirjandus 4/2009, lk 284-285 (vaadatud 05.01.2025) Keelekorralduse ja õigekeelsuse küsimustega tegeles ta ka laiemalt.

Uno Ussisoo oli pikka aega tegev "Eesti nõukogude entsüklopeedia" ja "Eesti entsüklopeedia" toimetuseliikmena. Temalt pärineb ka teatmike sarja "A ja O" nimi, milleks teda inspireeris artikkel Karl August Hermanni koostatud esimesest eestikeelsest entsüklopeediast "Eesti üleüldise teaduse raamat" (I köite I vihik, 1900).Linda Pool, "Algus on tehtud, ots veel ei paista" Raamat, 26. mai 2006, lk 2 (Eesti Kirjastuste Liidu ajaleht, PDF; vaadatud 24.11.2025)

Uno Ussisoo maeti Tallinna Pärnamäe kalmistule 3. detsembril 1993 (aadress VII, 50, J-198).

Isiklikku
Tema isa oli haridustegelane Teodor Ussisoo.

Viited

Artikleid
 Uno Ussisoo, "Richard Kleis", Keel ja Kirjandus 9/1982 (nekroloog)
 Uno Ussisoo, "Richard Kleis 85: leksikograaf, entsüklopedist" Looming, 10/1981, lk 1480-1481
 Uno Ussisoo, "Gruusia nimede kirjutamine eesti keeles", Keel ja Kirjandus 6/1967, lk 350—355

Välislingid
 Album Academicum Universitatis Tartuensis 1918-1944
 Uno Ussisoo, kalmistud.ee (vaadatud 01.01.2026)

Kategooria:Eesti entsüklopedistid
Kategooria:Eesti toimetajad
Kategooria:Eesti tõlkijad
Kategooria:Tartu Ülikooli ajaloo-keeleteaduskonna vilistlased
Kategooria:Üliõpilasselts Liivika liikmed
Kategooria:Gustav Adolfi Gümnaasiumi vilistlased
Kategooria:Eesti represseeritud isikud
Kategooria:Pärnamäe kalmistule maetud
Kategooria:Sündinud 1920
Kategooria:Surnud 1993